ai4bharat/Pralekha huggingface dataset:
பிரதமர் அலுவலகம்
பிரதமர் தனது தாயாருக்கு அஞ்சலி
நூற்றாண்டு கண்ட தனது தாயின் ஆன்மா இறைவனின் பாதங்களில் அமைதி அடைந்துள்ளது என்றார் பிரதமர் திரு.நரேந்திர மோடி.
திருமதி ஹீராபென் இன்று காலமானதையடுத்து கடவுளின் திருமூர்த்தி ஸ்வரூபமாகிய அவருடைய இறையம்சம் கொண்ட வாழ்க்கைப் பயணத்தையும், தன்னலமற்ற கர்மயோகியாகவும், முக்கியத் தத்துவங்களுக்கு தனது வாழ்வை அர்ப்பணித்ததையும் பிரதமர் நினைவுகூர்ந்தார்.
தனது நூற்றாண்டு பிறந்தநாளில் ஞானத்தோடு செயல்பட வேண்டுமென்றும், பரிசுத்த வாழ்க்கையை மேற்கொள்ள வேண்டும் என்றும் அவர் கூறிய அறிவுரைகளை பிரதமர் நினைவு கூர்ந்தார்.
பிரதமர் தனது ட்விட்டர் பதிவில் கூறியிருப்பதாவது:
“மேன்மை பொருந்திய நூற்றாண்டு கண்ட ஆன்மா இறைவனின் பாதங்களில் இளைப்பாறுகிறது. இறையம்சம் கொண்ட அவர் வாழ்க்கைப் பயணம், தன்னலமற்ற கர்மயோகி செயல்பாடுகள் மற்றும் முக்கியத் தத்துவங்களுக்கு தனது வாழ்வை அர்ப்பணித்தார்.
அவரது நூற்றாண்டு பிறந்தநாளில் அவரை நான் சந்தித்தபோது, ஒன்றை குறிப்பிட்டுச் சொன்னார். அதாவது அறிவாற்றலுடன் பணிபுரிய வேண்டுமென்றும், தூய்மையான வாழ்க்கையை மேற்கொள்ள வேண்டும் என்றும் கூறினார்”.
பிரதமர் அலுவலகம்
பிரதமர் புதுதில்லியில் புதிய தொல்லியல் ஆய்வு அமைப்பின் தலைமையிடத்தை திறந்து வைக்கிறார்.
பிரதமர் திரு. நரேந்திர மோடி நாளை  புதுதில்லியில் திலக் மார்கில் அமைக்கப்பட்டுள்ள இந்திய தொல்லியல் ஆய்வுத் துறையின் புதிய தலைமையிட கட்டிடத்தை திறந்து வைக்கிறார்.
இந்த புதிய தலைமையிடக் கட்டிடத்தில் குறைந்த அளவு மின்சாரத்தை பயன்படுத்தக்கூடிய விளக்கொளியும், மழைநீர் சேகரிப்பு அமைப்பு உள்ளிட்ட அதிநவீன அம்சங்கள் அடங்கியுள்ளன.
இந்தக் கட்டிடத்தில் 1.5 லட்சம் நூல்களையும் பத்திரிகைகளையும் கொண்ட மத்திய தொல்லியல் நூலகமும் செயல்படும்.
===============
(Visitor Counter : 118
உள்துறை அமைச்சகம்
கோவிட்-19 தொற்றை எதிர்த்து போரிடுவதற்கான 21 நாள் பொது முடக்கத்தின் போது, சீரான அறுவடை, விதைத்தல் வேலைகள், சமூக இடைவெளி கடைப்பிடிப்பதை, உறுதி செய்யுமாறு மாநிலங்களுக்கு உள்துறை அமைச்சகம் வலியுறுத்தல்
அறுவடை மற்றும் விதைத்தல் காலத்தை கருத்தில் கொண்டு,கோவிட்-19 தொற்றை எதிர்த்து போரிடுவதற்காக அமல்படுத்தப்பட்டுள்ள பொது முடக்கக் கட்டுப்பாடுகளில் இருந்து விவசாயப் பணிகளுக்கு விலக்கு அளிக்குமாறு அனைத்து மாநிலங்களுக்கும் மத்திய உள்துறை அமைச்சகம் வலியுறுத்தல் கடிதமொன்றை அனுப்பியுள்ளது.
இந்த அறிவுறுத்தலின்படி, விவசாயிகள் மற்றும் விவசாயத் தொழிலாளர்களின் பயிர் பணிகள், விவசாயப் பொருள்களை வாங்குதல், மண்டிகளின் வேலைகள், அறுவடை மற்றும் விதைத்தல் கருவிகள் தொடர்பான வண்டிகளின் போக்குவரத்து ஆகியவற்றுக்கு விலக்குகள் அளிக்கப்பட்டுள்ளன.
மாநிலங்களுக்கு அனுப்பப்பட்டுள்ள கடித்ததைக் காண இந்த இணைய முகவரியைத் தொடர்பு கொள்ளவும்.
பிரதமர் அலுவலகம்
சீமாஞ்சல் எக்ஸ்பிரஸ் ரயில் தடம் புரண்ட விபத்தில் உயிரிழந்தோருக்கு பிரதமர் இரங்கல்
சீமாஞ்சல் எக்ஸ்பிரஸ் ரயில் பெட்டிகள் தடம் புரண்ட விபத்தில் ஏற்பட்ட உயிரிழப்பு மிகுந்த மனவேதனை அளிப்பதாக பிரதமர் திரு. நரேந்திர மோடி தெரிவித்துள்ளார். அவர் வெளியிட்டுள்ள அறிக்கையில், “உயிரிழந்தோர் குடும்பங்களுக்கு எனது ஆறுதல்களை தெரிவித்துக் கொள்கிறேன், காயமடைந்தவர்கள் விரைவில் குணமடைய வேண்டும். இந்த விபத்தில் பாதிக்கப்பட்டோருக்கு தேவையான அனைத்து உதவிகளையும் ரயில்வே, தேசிய பேரிடர் மீட்புப்படை மற்றும் உள்ளூர் அதிகாரிகள் வழங்கி வருகின்றனர்” என்று தெரிவித்துள்ளார்.
பிரதமர் அலுவலகம்
அகமதாபாத்தில் உள்ள ஏ.எம்.ஏ.வில் ஜென் தோட்டம் மற்றும் கைசன் அகாடமியை பிரதமர் நாளை திறந்து வைக்கிறார்
பிரதமர் திரு நரேந்திர மோடி 2021 ஜூன் 27, 2021 காலை 11.30 மணிக்கு அகமதாபாத்தில் உள்ள ஏ.எம்.ஏ.வில் ஜென் தோட்டம் மற்றும் கைசன் அகாடமியைத் திறந்து வைக்க உள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், "நாளை, ஜூன் 27, அகமதாபாத்தில் உள்ள ஏ.எம்.ஏ.வில் ஜென் தோட்டம் மற்றும் கைசன் அகாடமியைத் திறந்து வைக்க உள்ளேன். இது இந்தியாவிற்கும், ஜப்பானுக்கும் இடையிலான நெருங்கிய பிணைப்பை வெளிப்படுத்தும் மற்றொரு நிகழ்வு" என்று தெரிவித்துள்ளார்.
(
நுகர்வோர் நலன், உணவு மற்றும் பொது விநியோகம் அமைச்சகம்
குஜராத்தில் வெங்காயக் கொள்முதலை இந்திய தேசிய வேளாண் கூட்டுறவுச் சந்தைக் கூட்டமைப்பு நிறுவனம் மேற்கொள்ளவுள்ளது
குஜராத்தில் வெங்காய விலை வீழ்ச்சியடைந்து வருவதையடுத்து விவசாயிகளுக்கு உதவும் வகையில், மத்திய அரசின் அறிவுறுத்தலுக்கேற்ப இந்திய தேசிய வேளாண் கூட்டுறவுச் சந்தைக் கூட்டமைப்பு நிறுவனம் வெங்காயக் கொள்முதலைத் தொடங்க உள்ளது. மத்திய அரசின் இம்முடிவால் மாநிலத்தில் வெங்காயச் சந்தையில் ஸ்திரத்தன்மை நிலவும்.
குஜராத்தில் பாவ்நகர் , கொண்டல், போர்பந்தர் ஆகிய இடங்களில் 9.3.2023 முதல் இந்திய தேசிய வேளாண் கூட்டுறவுச் சந்தை சந்தைக் கூட்டமைப்பு நிறுவனம் வெங்காயத்தைக் கொள்முதல் செய்ய உள்ளது.
விலை வீழ்ச்சியால் பாதிக்கப்பட்டுள்ள விவசாயிகளுக்கு மத்திய அரசின் இந்நடவடிக்கை அவர்களுக்கு உடனடி நிவாரணமாக இருக்கும். நல்ல விலைப் பெறும் வகையில், ஈரமில்லா, நல்ல தரமான வெங்காயத்தைக் கொள்முதல் நிலையங்களுக்கு எடுத்து வருமாறு விவசாயிகள் கேட்டுக்கொள்ளப்பட்டனர். கொள்முதல் செய்ததற்கானப் பணம் ஆன்லைன் மூலம் விவசாயிகளுக்கு வழங்கப்படும்.
தேவைக்கேற்ப மேலும் அதிகக் கொள்முதல் மையங்கள் திறக்கப்படும்.
மத்திய அமைச்சரவை
பாஸ்பேட் மற்றும் பொட்டாசிய உரங்களுக்கு ரபிப் பருவம், 2022-23 க்கான ஊட்டச்சத்து அடிப்படையில் மானியத்தை திருத்தியமைக்கவும் கரீஃப்பருவம்,2023  க்கான ஊட்டச்சத்து அடிப்படையில்மானியத்தை நிர்ணயிக்கவும் மத்திய அமைச்சரவை ஒப்புதல் அளித்துள்ளது
பாஸ்பேட் மற்றும் பொட்டாசிய உரங்களுக்கு ரபிப் பருவம், 2022-23 க்கான ஊட்டச்சத்து அடிப்படையில் மானியத்தை திருத்தியமைக்கவும் கரீஃப் பருவம், 2023  க்கான ஊட்டச்சத்து அடிப்படையில் மானியத்தை நிர்ணயிக்கவும், உரங்கள் துறையின் ஆலோசனைக்கு பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
விவசாயிகளுக்கு மானிய விலையில் 25 கிரேடு பாஸ்பேட் மற்றும் பொட்டாசியம் உரம் கிடைக்கச் செய்வதற்கு இந்த ஒப்புதல் பயன்படும். விவசாயிகளுக்கு மானிய விலையில் தரமான பாஸ்பேட் மற்றும் பொட்டாசியம் உரம் கிடைக்கச் செய்வது என்ற அரசின் உறுதிமொழியை நிறைவேற்ற கரீஃப் 2023-க்கு அரசு ரூ.38,000 கோடி மானியம் வழங்கும்.
கரீஃப் பருவத்தில் விவசாயிகளுக்கு மானியத்துடன் குறைந்த செலவில், நியாயமான விலையில் டிஏபி மற்றும் இதர பொட்டாசியம் மற்றும் பாஸ்பேட் உரங்கள் கிடைப்பதை அமைச்சரவை முடிவு உறுதி செய்யும்.
நிதி அமைச்சகம்
பிரதமரின் ஜன்தன் திட்ட முதலீடு ரூ.1,48,069 கோடி கையிருப்புடன் கணக்குகளின் எண்ணிக்கையும் 43.85 கோடியாக அதிகரித்துள்ளது
பிரதமரின் ஜன் தன் திட்டத்தின் கீழ், கோவிட்-19 ஊரடங்கிற்கு முன்பு 25.03.2020 அன்றைய நிலவரப்படி, 38.33 கோடி கணக்குகள் தொடங்கப்பட்டு, ரூ.1,18,434 கோடி முதலீட்டுக் கையிருப்பாக இருந்த நிலையில், ஊரடங்கு தளர்த்தப்பட்ட பிறகு, 10.11.2021 நிலவரப்படி, கணக்குகளின் எண்ணிக்கை 43.85 கோடியாகவும், முதலீட்டுக் கையிருப்பு ரூ.1,48,069 கோடியாகவும் அதிகரித்துள்ளதாக, மத்திய நிதித்துறை இணையமைச்சர் டாக்டர் பகவத் கிஷன்ராவ் காரத், மக்களவையில் எழுத்து மூலம் அளித்த பதிலில் தெரிவித்துள்ளார்.
கேள்வி ஒன்றுக்கு பதிலளித்துள்ள அவர், வங்கிகளின் நிர்வாக வாரியம் ஒப்புதல் அளித்துள்ள கொள்கைகளுக்கேற்ப, ஜன் தன் கணக்குகள் உட்பட அனைத்து சேமிப்புக் கணக்குகளுக்கும், முதலீட்டிற்கு உரிய வட்டி வழங்கப்படுவதால், ஜன் தன் கணக்குகளுக்கு என வட்டி வழங்குவது குறித்து அரசிடம் எந்த திட்டமும் இல்லை என்றும் கூறியுள்ளார்.
மற்றொரு கேள்விக்குப் பதிலளித்த அமைச்சர் காரத், 2018 முதல் 2021 வரையிலான காலகட்டத்தில், சிறு, குறு விவசாயிகள் மற்றும் ஷெட்யூல்டு வகுப்பினர் மற்றும் பழங்குடியினருக்கு கடன் வழங்குவதில், மண்டல கிராமிய வங்கிகள் இலக்கைத் தாண்டி சாதனை படைத்திருப்பதாக தெரிவித்துள்ளார்.
2020-21ல் மட்டும் நபார்டு வங்கி, மண்டல கிராமிய வங்கிகளுக்கு மறுநிதி

|
|
தேதி
நிலவரம்
|
|
மண்டல கிராமிய வங்கிகளின் கடன் நிலுவை
|
|
மொத்த கடன் நிலுவை
|
|
சிறு & குறு விவசாயிகள்
|
|
நலிந்த பிரிவினர்
|
|
தொகை
|
|
பங்கு 
|
|
தொகை
|
|
பங்கு
|
|
31 மார்ச் 2019
|
|
2,80,755
|
|
1,26,958
|
|
45.2
|
|
1,58,627
|
|
56.5
|
|
31 மார்ச் 2020
|
|
2,98,214
|
|
1,43,103
|
|
48.0
|
|
1,78,659
|
|
59.9
|
|
31 மார்ச் 2021
|
|
3,34,171
|
|
1,56,106
|
|
46.7
|
|
1,94,315
|
|
58.1
ஆதாரம் : நபார்டு
வேறு ஒரு கேள்விக்கு எழுத்து மூலம் பதிலளித்துள்ள நிதித்துறையின் மற்றொரு இணையமைச்சர் திரு.பங்கஜ் சவுத்ரி, 2021-22 நிதியாண்டில் சரக்கு மற்றும் சேவை வரி  வசூல், தொடர்ந்து அதிகரித்து வருவதாக தெரிவித்துள்ளார். கடந்த ஏப்ரல் மாதத்தில் ரூ.1,39,708 கோடியாக இருந்த ஜி.எஸ்.டி. வசூல், அக்டோபர் மாதத்தில், 1,30,127 கோடியாக இருந்ததாக கூறியுள்ளார்.
கோவிட் பெருந்தொற்று பாதிப்பால் பொருளாதாரத்தில் ஏற்பட்ட தாக்கத்தின் காரணமாக, ஜி.எஸ்.டி. வசூல் குறைந்ததால், அதிக இழப்பீடு வழங்க நேரிட்டதாகவும் திரு.பங்கஜ் சவுத்ரி தெரிவித்துள்ளார். ஏப்ரல்’ 2020 முதல் மார்ச்‘2021 வரையிலான நிதியாண்டிற்கு, அனைத்து மாநிலங்கள் மற்றும் யூனியன் பிரதேசங்களுக்கு ரூ.1,30,464 கோடி வழங்கப்பட்டிருப்பதாகவும் அவர் தமது பதிலில் குறிப்பிட்டுள்ளார்.
மேலும், ஜி.எஸ்.டி. கவுன்சிலின் 41 மற்றும் 42-வது கூட்டங்களின் எடுக்கப்பட்ட முடிவுகளின்படி, 2020-21 நிதியாண்டில் மத்திய அரசு வழங்கிய இழப்பீட்டில் ஏற்பட்ட குறைவை ஈடுகட்ட, மத்திய அரசு வெளிச்சந்தையில் ரூ.1.1 லட்சம் கோடி கடன் திரட்டி, அதனை மாநிலங்களுக்கு வழங்கியதுடன், 43-வது கூட்ட முடிவின்படி, ரூ.1.59லம்கோடி கடன் வாங்கி, அதனை மாநிலங்களுக்கு வழங்கியிருப்பதாகவும் திரு.பங்கஜ் சவுத்ரி கூறியுள்ளார்.
வணிகம் மற்றும் தொழில்துறை அமைச்சகம்
புவியியல் குறியீடு பெற்ற மிஹிதானா என்ற இனிப்பு பண்டம் மேற்கு வங்கத்தில் இருந்து பஹ்ரைனுக்கு முதல் முறையாக ஏற்றுமதி செய்யப்பட்டது
உள்நாட்டு மற்றும் புவியியல் குறியீடு பெற்ற தயாரிப்புகளை ஊக்குவிக்கும் முயற்சியாக, மேற்கு வங்கத்தின் பர்தாமனில் இருந்து மிஹிதானா என்ற புவியியல் குறியீடு பெற்ற இனிப்பு பண்டம் பஹ்ரைனுக்கு முதல் முறையாக ஏற்றுமதி செய்யப்பட்டது.
தனித்துவமான இனிப்பு வகையான மிஹிதானா, அபேடா பதிவு பெற்ற டி எம் எண்டர்பிரைசஸ், கொல்கத்தா எனும் நிறுவனத்தால் பஹ்ரைனுக்கு ஏற்றுமதி செய்யப்பட்டு பஹ்ரைனின் அல்ஜசிரா குழுமத்தால் இறக்குமதி செய்யப்பட்டது.
பஹ்ரைனில் உள்ள அல்ஜசிரா சூப்பர் ஸ்டோர்களில் நுகர்வோருக்காக இந்த இனிப்பு உணவு காட்சிப்படுத்தப்படுகிறது . வரவிருக்கும் தீபாவளி பண்டிகையின் போது இந்த தனித்துவமான இனிப்பு உணவு அதிகளவில் பஹ்ரைனுக்கு ஏற்றுமதி செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761053
---
(Visitor Counter : 229
அறிவியல் மற்றும் தொழில்நுட்பத்துறை
கோவிட்-19 மற்றும் இதர சுவாசத்தொற்று நோய்களைத் தடுப்பதற்கான ஒப்புதல் அளிக்கப்பட்ட முதல் கட்டத் திட்டங்கள்: விஞ்ஞான- பொறியியல் வாரியம்  அறிவிப்பு
உலக சுகாதார நிறுவனம் உலக அளவிலான தொற்றுநோய் என்று அறிவித்துள்ள கோவிட் 19 வைரஸ் உலகம் முழுவதும் அதிவேகமாகப் பரவி வருகிறது.கொரோனா வைரஸ் நோயைத் தடுக்கக் கூடிய வேதியியல் சிகிச்சை முறைகள் மற்றும் நோயைக் கட்டுப்படுத்தக்கூடிய தடுப்பு மருந்துகள் இல்லாததால் தற்போது கொரோனா வைரஸ் தாக்கத்தினால் உலக மக்கள் அனைவரும் மிக மோசமாகப் பாதிக்கப்பட்டிருக்கிறார்கள்.
இந்தியாவிலும் கோவிட் 19 தொற்று நோய் அதிகரித்து வருவதைக் கருத்தில் கொண்டு, உலக அளவிலான இந்தத் தொற்று நோய்க்கு எதிரான சிறப்பு ஆய்வுத் திட்டங்களை, தேசிய ஆராய்ச்சி வளர்ச்சி அமைப்புகள் அனைத்தும், உடனடியாக விரைந்து மேற்கொள்ள வேண்டும் என்று அறிவியல் மற்றும் தொழில்நுட்ப துறையின், விஞ்ஞான- பொறியியல் வாரியம்  அறிவித்திருந்தது..
மேல்கட்ட ஆய்வுகளுக்கும், நடைமுறைப்படுத்தப்படக் கூடிய தொழில்நுட்பமாக மாற்றுவதற்காகவும், முதல் கட்டமாக, ஐந்து திட்டங்கள் தேர்வு செய்யப்படுள்ளன. இவற்றில் மூன்று திட்டங்கள், வைரசுக்கு எதிரான மற்றும் தனிநபர் பாதுகாப்புக் உபகரணங்கள் ; உயிரற்ற தளங்களில், வைரசுக்கு எதிரான பூச்சு பூசுவது போன்றவற்றுடன் தொடர்புடைய, மிக உயர் முக்கியத்துவம் வாய்ந்த ஆய்வுகள் தொடர்பானவை.
இன்னொரு திட்டம், கோவிட் 19 நோயால் பாதிக்கப்பட்ட நோயாளிகளைக் கண்டறிந்து, மருத்துவ சிகிச்சை வழங்குவதற்காக வளர்சிதை மாற்ற உயிரியல் குறிப்பான்களைக்  கண்டறிவது தொடர்பானது.
கொரோனா வைரசின் கிளைக்கோபுரோட்டின் அதிகரிக்கக் கூடிய ஆதரவான பகுதிக்கு எதிராக, எதிர்ப்புப் பொருள்களைக் கண்டறிவது பற்றியது, மற்றொரு திட்டமாகும்.
(Visitor Counter : 108
ரசாயனம் மற்றும் உரங்கள் அமைச்சகம்
தேசிய மருந்துகள் கல்வி மற்றும் ஆராய்ச்சி நிறுவனங்களின்  இயக்குநர்களுடன் ரசாயனங்கள் மற்றும் உரங்கள் இணை அமைச்சர் திரு. மன்சுக் மண்டாவியா ஆய்வுக் கூட்டம் நடத்தினார்
மொஹாலி, ஹாஜிப்பூர் மற்றும் கவுகாத்தியில் உள்ள தேசிய மருந்துகள் கல்வி மற்றும் ஆராய்ச்சி நிறுவனங்களின்  இயக்குநர்களுடன் ரசாயனங்கள் மற்றும் உரங்கள் இணை அமைச்சர் திரு. மன்சுக் மண்டாவியா தலைமையில் ஆய்வுக் கூட்டம் ஒன்று காணொளிக் காட்சி மூலம் இன்று நடைபெற்றது. ஆராய்ச்சி மற்றும் கண்டுபிடிப்பு நடவடிக்கைகளில், குறிப்பாக கொவிட்-19 பெருந்தொற்றுக்கு எதிரான நாட்டின் போரில் தேசிய மருந்துகள் கல்வி மற்றும் ஆராய்ச்சி நிறுவனங்கள் செய்துள்ள மற்றும் செய்யக்கூடியவற்றை ஆய்வு செய்வதற்காக இந்தக் கூட்டம் நடைபெற்றது.
கூட்டத்தில் பேசிய திரு. மண்டாவியா, ஆராய்ச்சி மற்றும் பரிசோதனை நடவடிக்கைகளின் மூலம் தங்களது சொந்த வளங்களை உருவாக்கி, தேசிய மருந்துகள் கல்வி மற்றும் ஆராய்ச்சி நிறுவனங்கள் சுயசார்போடு திகழலாம் என்று தெரிவித்தார்.
பொருள்களின் தயாரிப்போடு மட்டும் நின்று விடாமல், அவற்றை வணிகப்படுத்துவதற்கான வழிகள் குறித்தும் தேசிய மருந்துகள் கல்வி மற்றும் ஆராய்ச்சி நிறுவனங்கள் ஆராய்ந்து கவனம் செலுத்த வேண்டும் என்று அவர் வலியுறுத்தினார்.
வருவாயை உருவாக்குவதற்காக தேசிய அளவிலான பரிசோதனை ஆய்வகங்களை அமைக்க அனைத்து தேசிய மருந்துகள் கல்வி மற்றும் ஆராய்ச்சி நிறுவனங்களும் முயற்சி செய்ய வேண்டும் என்று அமைச்சர் தெரிவித்தார். பரிசோதனைக் கூடங்களை வணிக முறையில் பயன்படுத்திக் கொள்ள அரசு மற்றும் தனியார் துறை மருந்து நிறுவனங்கள் தேசிய மருந்துகள் கல்வி மற்றும் ஆராய்ச்சி நிறுவனங்களை அணுகலாம்.
(Visitor Counter : 166
வணிகம் மற்றும் தொழில்துறை அமைச்சகம்
பிஎம் கதிசக்தி குறித்த பட்ஜெட்டுக்கு பிந்தைய முதலாவது இணையவழி கருத்தரங்கை டிபிஐஐடி நடத்துகிறது
அரசு, தொழில் துறை, கல்வி துறை ஆகியவற்றை ஒருங்கிணைக்க கருத்தரங்கு நடைபெறுகிறது
கதிசக்தியின் தொலைநோக்கு, மத்திய பட்ஜெட் 2022 உடன் அதன் இணைப்பு குறித்து பிரதமர் உரையாற்றுகிறார்
இந்த ஆண்டு மத்திய பட்ஜெட்டில் அறிவிக்கப்பட்டுள்ள தேசிய பெருந்திட்டமான பிரதம மந்திரி துரித சக்திக்கு உத்வேகம் அளிக்கும் வகையில், மத்திய வர்த்தகம் மற்றும் தொழில் அமைச்சகத்தின் கீழ் இயங்கும், தொழில் மற்றும் உள்நாட்டு வர்த்தக மேம்பாட்டு துறை , ‘ துரித பொருளாதார வளர்ச்சிக்கான ஒருங்கிணைப்பை உருவாக்குதல்’ என்னும் தலைப்பில், பட்ஜெட்டுக்குப் பிந்தைய தனது முதலாவது இணையவழி கருத்தரங்குக்கு பிப்ரவரி 28-ம்தேதி ஏற்பாடு செய்துள்ளது.
பெருந்திட்டத்துடன் சம்பந்தப்பட்ட அமைச்சகங்களின் உயர் அதிகாரிகள், முன்னணி கல்வியாளர்கள், தொழில் பிரதிநிதிகள் ஒன்றாக சேர்ந்து விவாதித்து, இந்தியாவின் போக்குவரத்து திறனை அதிகரிப்பதற்கான உத்தியை இந்தக் கருத்தரங்கில் வகுக்க உள்ளனர்.
இந்த நிகழ்ச்சியில் பங்கேற்பவர்கள் இடையே, விரைவு சக்தியின் தொலைநோக்கு மத்திய பட்ஜெட் 2022 உடன் அதன் இணைப்பு குறித்து பிரதமர் திரு நரேந்திர மோடி உரையாற்றுகிறார். அனைத்து கருப்பொருள்கள் பற்றிய தங்களது விரிவான விளக்கத்தை நிபுணர்கள் வழங்கவுள்ள நிறைவு அமர்வுக்கு, மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் தலைமை தாங்குவார்.
பிரதமரின் உரைக்குப் பின்னர், இந்திய பொருள் போக்குவரத்து துறையின் பல்வேறு அம்சங்கள் பற்றி, பங்கேற்பாளர்கள் ஒரே நேரத்தில் 5 வெவ்வேறு அமர்வுகளாக பிரிந்து விவாதிப்பார்கள்.
டிபிஐஐடி செயலர் திரு அனுராக் ஜெயின், ‘ நாட்டின் முழுமையான அணுகுமுறை’ என்ற அமர்வுக்கு தலைமை வகிப்பார். ‘கூட்டுறவு கூட்டாட்சி மற்றும் உள்கட்டமைப்புக்கான மூலதன முதலீட்டை அதிகரித்தல்’ என்ற அமர்வுக்கு டிபிஐஐடி-யின் போக்குவரத்துக்கான சிறப்பு செயலர் திரு அம்ரித் லால் மீனா தலைமை வகிப்பார்.
மத்திய சாலை போக்குவரத்து மற்றும் நெடுஞ்சாலைத் துறை செயலர் திரு கிரிதர் அரமானே, ‘போக்குவரத்து திறனை உயர்த்துதல்’ என்னும் அமர்வுக்கு தலைமை தாங்குவார். மத்திய திறன் மேம்பாடு மற்றும் தொழில்முனைவு அமைச்சக செயலர் திரு ராஜேஷ் அகர்வால் தலைமையில், ‘போக்குவரத்து தொழிலாளர் உத்தி- திறன் மற்றும் வேலை வாய்ப்புகளை அதிகரித்தல்’ என்னும் தலைப்பிலான அமர்வு நடைபெறும்.
நிதி ஆயோக் தலைமை செயல் அதிகாரி திரு அமித் காந்த் தலைமையிலான இறுதி அமர்வு, ‘ யுலிப்- இந்திய போக்குவரத்தை புரட்சிகரமாக்குதல்’ என்னும் தலைப்பில் விவாதிக்கும்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்.
https://pib.gov.in/PressReleasePage.aspx?PRID=1801547
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2018-ஆம் ஆண்டு முதல் 2021 ஆம் ஆண்டு வரை குறிப்பிடத்தக்க அளவில் 4,798 மாற்றுத்திறனாளிகள் மத்திய அரசு பணிகளுக்கு தேர்ந்தெடுக்கப்பட்டுள்ளதாக மத்திய அமைச்சர் டாக்டர் ஜிதேந்திர சிங் கூறியுள்ளார்
2018-ஆம் ஆண்டு முதல் 2021 ஆம் ஆண்டு வரை குறிப்பிடத்தக்க அளவில் 4,798 மாற்றுத்திறனாளிகள் மத்திய அரசு பணிகளுக்கு நேரடியாக தேர்ந்தெடுக்கப்பட்டுள்ளதாக மத்திய பணியாளர் நலன், பொதுமக்கள் குறைதீர்ப்பு மற்றும் ஓய்வூதியத்துறை அமைச்சர் டாக்டர் ஜிதேந்திர சிங் கூறியுள்ளார்.
இது குறித்து மக்களவையில் கேள்வி ஒன்றுக்கு எழுத்துபூர்வமாக பதில் அளித்த டாக்டர் ஜிதேந்திர சிங் தேவையான பணிகளுக்கு குறிப்பிடத்தக்க மாற்றுதிறனாளிகள் விண்ணப்பிக்க விழிப்புணர்வை ஏற்படுத்தவும், உதவவும் அரசு பல்வேறு நடவடிக்கைகளை எடுத்துள்ளதாகத் தெரிவித்தார்.
எழுத்துத் தேர்வு மற்றும் கணினி அடிப்படையிலான தேர்வுகளில் குறிப்பிடத்தக்க மாற்றுதிறனாளிகளுக்கு உதவுவதற்கான நபர்களின் வசதிகளும் ஏற்படுத்தப்பட்டுள்ளது. தேர்வுகளில் அவர்களுக்கு மணிக்கு 20 நிமிடம் கூடுதல் நேரம் அளிக்கப்படும் என்று தேர்வு அறிவிக்கையில் வெளியிடப்பட்டுள்ளது என்று டாக்டர் ஜிதேந்திர சிங் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1885334
குடியரசுத் தலைவர் செயலகம்
குடியரசுத் தலைவர் மாநிலங்களவைக்கு நான்கு உறுப்பினர்களை நியமித்தார்
இந்திய அரசியல் சட்டத்தின் பிரிவு -80 அளித்துள்ள அதிகாரத்தை பயன்படுத்தி பிரதமரின் பரிந்துரையின் பேரில், குடியரசுத் தலைவர் மாநிலங்களவைக்கு கீழ்கண்ட நான்கு உறுப்பினர்களை நியமனம் செய்துள்ளார்.
திரு ராம் ஷக்கால்: உத்தரபிரதேசத்தைச் சேர்ந்த இவர் பிரபலமான மக்கள் தலைவர் மற்றும் பொதுமக்கள் பிரதிநிதி ஆவார். இவர் தனது வாழ்நாள் முழுவதும் தலித் சமுதாயத்தினரின் நலன்களுக்காக பாடுபட்டு வருபவர்.
திரு ராகேஷ் சின்ஹா: பிரபலமான எழுத்தாளரான இவர் தில்லியை தலையிடமாகக் கொண்ட “இந்தியா கொள்கை அமைப்பின்” கவுரவ இயக்குநர் ஆவார். மோதிலால் நேரு கல்லூரி பேராசிரியராகவும், ஐ சி எஸ் ஆர் ஆர் அமைப்பின் உறுப்பினராகவும் உள்ளார்.
திரு ரகுநாத் மொஹாபத்ரா: கற்சிலை வடிவமைப்பில் இவர் உலகப் புகழ் பெற்ற நிபுணராவார். 1959 முதல் இரண்டாயிரம் மாணவர்களுக்கு பயிற்சி அளித்துள்ளார். பூரி ஜெகந்நாதர் ஆலயம் உள்ளிட்ட பல்வேறு புராதன நினைவுச் சின்னங்கள் மற்றும் சிலைகள் பாதுகாப்பில் பணியாற்றியுள்ளார்.
திருமதி சோனால் மான்சிங்: நாட்டின் முன்னணி சாஸ்திரீய நாட்டிய கலைஞர்களில் இவரும் ஒருவர். 60 ஆண்டுகளாக பரதநாட்டியம் மற்றும் ஒடிசி நாட்டிய நிகழ்ச்சிகளை வழங்கி வருகிறார். இந்திய சாஸ்திரீய நாட்டிய பள்ளியின் நிறுவனர் இவர் ஆவார்.
(Visitor Counter : 121
பிரதமர் அலுவலகம்
ஸ்மிருதி வனத் திறப்பு விழா தினத்தை பிரதமர் நினைவு கூர்ந்துள்ளார்
கட்ச்-சில் உள்ள ஸ்மிருதி வனத்தைப் பார்வையிடுமாறு மக்களுக்கு வேண்டுகோள் விடுத்துள்ளார்
2001-ம் ஆண்டு குஜராத்தில் ஏற்பட்ட நிலநடுக்கத்தில் உயிரிழந்தவர்களுக்கு அஞ்சலி செலுத்தும் வகையில் ஸ்மிருதி வனம் என்ற நினைவிடம் திறக்கப்பட்ட தினத்தை பிரதமர் திரு. நரேந்திர மோடி நினைவு கூர்ந்துள்ளார்.
கடந்த ஆண்டு ஸ்மிருதி வனத்தைத் திறந்து வைத்தபோது எடுக்கப்பட்ட சில காட்சிகளையும் பிரதமர் திரு நரேந்திர மோடி அவர் எக்ஸ் சமூக வலைதளத்தில் பகிர்ந்துள்ளார்.
கட்ச்-சில் உள்ள ஸ்மிருதி வனத்தை அனைவரும் பார்வையிட வேண்டும் என்றும் அவர் வலியுறுத்தியுள்ளார்.
மோடி ஸ்டோரி என்ற எக்ஸ் கணக்குப் பக்கத்தில் பதிவிடப்பட்டுள்ள பதிவுக்கு பதிலளிக்கும் வகையில் பிரதமர் வெளியிட்டுள்ள பதிவில் கூறி இருப்பதாவது:
"2001-ம் ஆண்டு குஜராத்தில் ஏற்பட்ட நிலநடுக்கத்தில் நாம் இழந்தவர்களுக்கு மனமார்ந்த அஞ்சலி செலுத்தும் வகையில் அமைக்கப்பட்ட ஸ்மிருதி வனத்தைத் தொடங்கி ஒரு ஆண்டு ஆகிறது. இது மீட்சித் திறனையும் நினைவுகளையும் பிரதிபலிக்கும் நினைவுச் சின்னமாகும். கடந்த ஆண்டு திறப்பு விழா நிகழ்ச்சியின்போது எடுக்கப்பட்ட சில காட்சிகளைப் பகிர்ந்துள்ளேன். கட்ச்-சில் உள்ள ஸ்மிருதி வனத்தைப் பார்வையிடுமாறு உங்கள் அனைவரையும் கேட்டுக்கொள்கிறேன்.”
இவ்வாறு பிரதமர் தமது பதிவில் குறிப்பிட்டுள்ளார்.
AP/PLM/KRS
(
பிரதமர் அலுவலகம்
ஜூன் 23 அன்று வணிக பவனை தொடங்கிவைக்கும் பிரதமர், வருடாந்தர வணிகப் பகுப்பாய்வுக்கான தேசிய இறக்குமதி-ஏற்றுமதி ஆவணம் எனும் இணைய பக்கத்தையும் தொடங்கிவைப்பார்
2022, ஜூன் 23 காலை 10.30 மணிக்கு தொழில் வர்த்தக புதிய வளாகத்தில் வணிக  பவனை பிரதமர் தொடங்கிவைப்பார். இந்த நிகழ்ச்சியில் வருடாந்தர வணிகப் பகுப்பாய்வுக்கான தேசிய இறக்குமதி-ஏற்றுமதி ஆவணம் எனும் இணைய பக்கத்தையும் பிரதமர் தொடங்கிவைப்பார். இந்தியாவின் வெளிநாட்டு வர்த்தகம் தொடர்பாக தேவைப்படும் அனைத்து தகவல்களையும் சம்பந்தப்பட்டவர்கள் ஒரே இடத்தில் அறிந்துகொள்வதற்காக இந்த இணையப் பக்கம் உருவாக்கப்பட்டுள்ளது. இந்த நிகழ்ச்சியில் கூடியிருப்போரிடையே பிரதமர் உரையாற்றுவார்.
இந்தியா கேட் அருகே கட்டப்பட்டுள்ள இந்த வணிக பவன், எரிசக்தி சேமிப்பில் சிறப்பு கவனம் செலுத்தும் வகையில் பொலிவுறு கட்டடமாக கட்டப்பட்டுள்ளது. தொழில் வர்த்தக அமைச்சகத்தின்கீழ் உள்ள இரண்டு துறைகளால், அதாவது வணிகத் துறை மற்றும் தொழில்துறை, உள்நாட்டு வர்த்தக மேம்பாட்டுத் துறை ஆகியவற்றால் பயன்படுத்தப்படும் ஒருங்கிணைந்த நவீன அலுவலக வளாகமாக இது செயல்படும்.
சுகாதாரம் மற்றும் குடும்ப நலத்துறை அமைச்சகம்
சர்வதேச நாடுகள் மற்றும் அமைப்புகளிடமிருந்து அனுப்பப்பட்டுள்ள கொவிட் நிவாரண உதவிகள்
கொவிட் தொற்றின் பாதிப்பு பெரும் மடங்கு நாட்டில் உயர்ந்திருப்பதால் கடந்த ஏப்ரல் 27-ஆம் தேதி முதல் பல்வேறு நாடுகளும், அமைப்புகளும் நிவாரண மருத்துவ உபகரணங்கள் மற்றும் கருவிகளை வழங்கி வருகின்றன.
2021 ஏப்ரல் 27 முதல் மே 19 வரை பல்வேறு நாடுகள் மற்றும் அமைப்புகள் இணைந்து 13,093 பிராணவாயு செறிவூட்டிகள், 15,801 பிராணவாயு சிலிண்டர்கள், 19 பிராணவாயு உற்பத்திக் கருவிகள், 10,425 செயற்கை சுவாசக் கருவிகள், சுமார் 6.1 லட்சம் ரெமிடெசிவிர் குப்பிகள் ஆகியவற்றை அனுப்பியுள்ளன.
2021 மே 18/19 அன்று ஒன்டாரியோ , ஓமன், மியான்மர், அமெரிக்க இந்திய கூட்டு மன்றம், சர்வதேச இங்கிலாந்து மருத்துவ உதவி ஆகியவற்றிலிருந்து பெறப்பட்ட முக்கியப் பொருட்கள்:
• பிராணவாயு செறிவூட்டிகள்: 219
• செயற்கை சுவாசக் கருவிகள்: 500
பல்வேறு நாடுகள் மற்றும் அமைப்புகளிடமிருந்து வழங்கப்படும் பொருட்கள் மாநிலங்களுக்கும் யூனியன் பிரதேசங்களுக்கும் துரிதகதியில் அனுப்பி வைக்கப்படுகின்றன.
இதற்காக பிரத்தியேக ஒருங்கிணைப்பு மையம் ஒன்றை மத்திய சுகாதார அமைச்சகம் உருவாகியிருப்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720287
மத்திய பணியாளர் தேர்வாணையம்
2021 டிசம்பரில் மத்திய அரசு பணியாளர் தேர்வாணையத்தால் இறுதி செய்யப்பட்ட ஆட்சேர்ப்பு முடிவுகள்
கீழ்காணும் ஆட்சேர்ப்பு முடிவுகளை 2021 டிசம்பர் மாதத்தில் மத்திய அரசு பணியாளர் தேர்வாணையம் இறுதி செய்துள்ளது.
தேர்வு செய்யப்பட்டுள்ள தேர்வர்களுக்கு தனித்தனியாக தபால் மூலம் தகவல் தெரிவிக்கப்பட்டுள்ளது.
தேர்வு செய்யப்பட்டுள்ளோரின் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794409
நிலக்கரி அமைச்சகம்
கோல் இந்தியா லிமிடெட்டின் பெரு நிறுவன சமூகப் பொறுப்புணர்வு நிதியின் கீழ் மேற்கொள்ளப்படும் வளர்ச்சித் திட்டங்கள்
பெரு நிறுவனங்களின் சமூகப் பொறுப்புணர்வு  நிதி மூலம் நிலக்கரிச் சுரங்கங்களின் அருகில் உள்ள பகுதிகளில் மேம்பாட்டுத் திட்டங்கள் மேற்கொள்ளப்படுகின்றன. பொதுத்துறை நிலக்கரி நிறுவனங்கள் மற்றும் கோல் இந்தியா நிறுவனங்களின் கொள்கையின்படி, ஒவ்வொரு ஆண்டும் குறைந்தபட்சம் 80 சதவீத சமூக பொறுப்புணர்வு நிதியை 25 கிலோ மீட்டர் சுற்றளவில் உள்ள பகுதிகளில் செலவிட வேண்டும்.
சுகாதாரம், ஊட்டச்சத்து, தூய்மைப் பணிகள், குடிநீர் வழங்கல், கல்வி, வாழ்வாதாரம், கிராமப்புற மேம்பாடு, சுற்றுச்சூழல் நிலைத்தன்மை, பேரிடர் மேலாண்மை உள்ளிட்டவற்றில் பணிகள் மேற்கொள்ளப்படுகின்றன. பெண்களுக்கு அதிகாரமளித்தல் மற்றும் மாற்றுத்திறனாளிகள் நலன் ஆகியவை தொடர்பான பணிகளும் மேற்கொள்ளப்படுகின்றன.
கடந்த ஐந்து நிதியாண்டுகளில், மகாராஷ்டிராவின் அமராவதி உட்பட நாடு முழுவதும் உள்ள கோல் இந்தியா மற்றும் அதன் துணை நிறுவனங்களால் சமூகப் பொறுப்புணர்வு நிதியின் கீழ் மொத்தம் ரூ.2,625.26 கோடி செலவிடப்பட்டுள்ளது.
இத்தகவலை நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் பிரலாத் ஜோஷி இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
எரிசக்தி அமைச்சகம்
தேசிய அனல் மின் கழகம் மதிப்புமிக்க சிஐஐ - ஐடிசி நிலைத்தன்மை விருதுகள் - 2019 ஐ வென்றது
கார்ப்பரேட் எக்ஸலன்ஸ் பிரிவில் சிறந்த சாதனைகளின் கீழ், மின் அமைச்சகம் மற்றும் இந்தியாவின் மிகப்பெரிய மின் உற்பத்தி நிறுவனத்தின் கீழ் உள்ள மத்திய பொதுத்துறை நிறுவனமான தேசிய அனல் மின் கழக நிறுவனம்  மதிப்புமிக்க CII-ITC நிலைத்தன்மை விருது 2019 ஐ வென்றுள்ளது. மேலும், கார்ப்பரேட் சமூகப் பொறுப்புணர்வு  பிரிவில் குறிப்பிடத்தக்க சாதனைக்கான பாராட்டுகளை நிறுவனம் பெற்றுள்ளது.
மின் நிலையங்களைச் சுற்றியுள்ள அதன் சமூகங்களின் நிலையான வளர்ச்சிக்கு NTPC எப்போதும் பாடுபடுகிறது. அதன் முதன்மை CSR திட்டமான GEM , அதன் மின் நிலையங்களுக்கு அருகிலேயே பள்ளிக்குச் செல்லும் சிறுமிகளின் நலனுக்காக, பின்தங்கிய பின்னணியில் இருந்து வரும் ஒட்டுமொத்த வளர்ச்சிக்கு ஆதரவளிக்க 4 வார குடியிருப்பு திட்டம் நிறுவனத்தால் செயல்படுத்தபட்டுள்ளது.
ஒப்பந்தக்காரர்களின் தொழிலாளர் தகவல் மேலாண்மை அமைப்பை  என்.டி.பி.சி துவக்கியுள்ளது, இதன் மூலம் ஒப்பந்தத் தொழிலாளர்களுக்கு மாதத்தின் கடைசி நாளில் திட்ட தளங்களில் கட்டணம் செலுத்தப்படுகிறது.
சிஐஐ-ஐடிசி  நிலைத்தன்மை விருதுகளில் நடைமுறைகளில் சிறந்து விளங்குகின்றன. இது நாட்டில் நிலைத்தன்மையை அங்கீகரிப்பதற்கான மிகவும் நம்பகமான தளமாக கருதப்படுகிறது.
மொத்தம் 62110 மெகாவாட் திறன் கொண்ட நிலையங்களில், என்.டி.பி.சி  குழுமத்தில் 70 அனல் மின் நிலையங்கள் உள்ளன, இதில் 24 நிலக்கரி, 7 ஒருங்கிணைந்த சுழற்சி எரிவாயு / திரவ எரிபொருள், 1 ஹைட்ரோ, 13 புதுப்பிக்கத்தக்கவைகள் மற்றும் 25 துணை மின் நிலையங்கள் உள்ளன.